Tanel Kangert (BikeExchange) teenis UCI tugevuselt teise taseme mitmepäevasõidu ehk Luksemburgi velotuuri avaetapil (Luxembourg City - Luxembourg City; 140 km) 38. koha.
Etapivõidu teenis grupifinišis portugallane Joao Almeida (Deceuninck - Quick Step), kes edestas hollandlast Bauke Mollemat (Trek - Segafredo) ja šveitslast Marc Hirschit (UAE - Team Emirates).
Luksemburgi velotuur kestab viis päeva ja lõppeb laupäeval. Velotuuri eelviimane etapp on ühtlasi individuaalne temposõit, ülejäänud etapid läbitakse grupisõidu formaadis.
Toimetaja: Siim Boikov